කොවිඞ් නයින්ටීන් ගෝලීය වසංගතයට එරෙහිව පෙරමුණ ගෙන සිටින ලොව පුරා හෙදියන් වෙනුවෙන් ප්‍රණාමය පුද කළ ඔහු කියා සිටියේ ලෝකය සෞඛ්‍යාරක්ෂිත ලෙස පවත්වා ගැනීමට ඔවුන්ට සියල්ලන් සහය විය යුතු බවයි.ලෝක සෞඛ්‍ය දිනය ද අදට යෙදී ඇති අතර, වෙනත් වසරවලදී මෙන් නොව මුළු ලෝකයම සෞඛ්‍ය තර්ජනයකට ලක්ව සිටින මේ අවස්ථාවේ මහජනතාවගේ ආරක්ෂාව උදෙසා කැප වන සියළුම සෞඛ්‍ය කාර්ය මණ්ඩලයට තම ප්‍රමාණය පුද කරන බව ජගත් සංවිධාන මහලේකම් අන්තෝනියෝ ගුටේරස් කියා සිටියා.මේ අතර, දැන් පවතින ආසාදනය වීමේ අනුපාතය තවදුරටත් පැවතුණහොත් අප්‍රේල් 14 වනදා වනවිට ඉන්දියාවේ කොරෝනා ආසාදිතයන්ගේ සංඛ්‍යාව 17,000 ඉක්මවිය හැකි බවට එරට වෛද්‍ය විශේෂඥයන් අනතුරු අඟවනවා.ඉන්දියාවේ කොරෝනා ආසාදිතයන් සංඛ්‍යාව මේ වනවිට 4421ක් ලෙස සටහන් වී ඇති අතර, එරටින් කොරෝනා මරණ 114 ක් ද වාර්තා වුණා.